Scola Siciliana

'A Scola Siciliana fuje na scola puèteca ca nascette a Paliermo nfra 'o 1230 e 'o 1250, durante 'o regno 'e Federico II 'e Hohenstaufen 'e Svevia (Federico I 'e Sicilia, 1194-1250), 'o nepote 'e Barbarossa, stupor mundi (mmaraviglia d' 'o munno).  

'A Scola Siciliana tene na granne mpurtanza dint' 'a storia d' 'a litteratura pecché cu essa, p''a primma vota, s'ausaje 'o vulgare inte 'a litteratura. Aredetaje 'e ttradizione puèteche pruvenzale, affinànnole, pe' sviluppa' 'a primma lengua litteraria taliana.  'A lengua siciliana, ausata dint' â Scola Siciliana d' 'e siciliane e d' 'e nun siciliane, fuje 'a primma lengua scritta d' 'e llengue vulgare latine 'e ll'Italia, capace 'e spiegà cu 'e parole, qualonca emozzione umana.  

L'àutra cosa ùneca 'e sta "scola" è 'o fatto ca cumprennéva nun solo ll'aristucràteche, ma pure jurìste, funziunarie e mpiàte d' 'o regno (vidìte abbascio).  

'A puisìa d' 'a scola è quase sclusivamente d'amore, sequenno 'e mutive dâ puisìa pruvenzale.  Sta scola litteraria appe nu granne nfrusso ncopp' a Dante Alighieri, tanto ch'assaje studiuse chiàmmano 'o ssiciliano comme "pate d' 'a lengua taliana", cu ll'idioma tuscano facenno d' 'a "mamma".

Prencepale auture
'A Scola Siciliana fuje na scola ricca d' auture; pure Federico II e 'e figlie suje Enzo e Manfredi scrivetteno puisìe.

'E prencepale auture fujeno:
Jacopo da Lentini
Cielo d'Alcamo
Stefano Protonotaro
Pier delle Vigne
Rinaldo d'Aquino
Guido delle Colonne
Odo delle Colonne
Giacomino Pugliese
Jacopo Mostacci
Mazzeo di Ricco
Federico II 'e Hohenstaufen
Enzo 'e Sardegna
Manfredi 'e Sicilia

 Riferenne 
 Arba Sicula, Volumi XVI, Numira 1 & 2, Primavera & Autunnu, 1995.

Categurìa:Letteratura
Categurìa:Puesia
Categurìa:Sicilia